Page:Scottish minstrel (4).pdf/10

 32

HAUD AWA FRAE ME, DONALD.

Words by R. ALLAN, KILBARCHAN. Music arranged by R. A. SMITH.

Key-note C.

HAUD awa, bide awa,

Haud awa frae me, Donald;

What care I for a' your wealth,

An' a' that ye can gie, Donald ?

I wadna lea' my Lowland lad.

For a' your goud an' gear, Donald ;

Sae tak your plaid, and o'er the hill,

An' stay,nae langer here, Donald.

Haud awa, bide awa, &c.

My Jamie is a gallant youth-

I lo'e but him alane, Donald ;

And in bonnie Scotland's isle

Like him there is nane, Donald.

Haud awa, bide awa,

Haud awa frae me, Donald ;

What care I for a' your wealth,

An' a' that ye can gie, Donald ?

He wears nae plaid, nor tartan hose,

Nor garters at his knee, Donald ;

But O he wears a faithfu' heart !

And love blinks in his e'e, Donald.

Sae haud awa, bide awa,

Come nae mair at e'en, Donald ;

I wadna break my Jamie's heart,

To be a Highland queen, Donald.

I GAED A WAEFU GATE YESTREEN.

Words by BURNS. Music by Riddle. Key-note B minor.

I GAED a waefu' gate yestreen,

A gate, I fear, I'll dearly rue ;

I gat my death fraé twa sweet een,

Twa lovely een o' bonnie blue.

'Twas not her golden ringlets bright,

Her lips like roses, wat wi' dew,

Her heaving bosom, lily-white,

It was her een sae bonnie blue.

She talked, she smiled, my heart she wiled,

She charmed my soul, I wistna how;

And aye the stound, the deadly wound,

Cam frae her een sae bonnie blue.

But, spare to speak, and spare to speed,

She'll ablins listen to my vow;

Should she refuse, I'II lay me dead

To her twa een sae bonnie blue.